P R O P O Z I C I J E
JUŽNOBANATSKE - jug LIGE  za 2024. godinu
JUŽNOBANATSKE – jug ligu sačinjavaju 9 klubova. 1.Bavanište, 2.Radnički 2 Kovin, 3.Voja Poštar Gaj, 4. Aljehin, 5.Petefi Šandor Skorenovac,  6. Bela Crkva, 7.Kefalo Omoljica, 8. Borac Starčevo, 9. Vulturul Grebenac.
Takmičenje se održava po Bergerovom sistemu jednokružno i počinje 11. maja 2024. godine. U ekipi nastupa 6 (šest) igrača. Obavezno je da su svi članovi ekipe registrovani kod Šahovskog saveza Vojvodine i da su u sastavu Ekipe u elektronskoj bazi podataka ( u daljem tekstu EBP) ŠSV za 2024. godinu. 
Pred svaki meč kapiten predaje sudiji sastav svoje ekipe. Uz sastav kapiten je obavezan da preda na uvid i overeni spisak igrača bez kojih ekipa ne može da nastupi. Sastav ekipe može se dati po slobodnom izboru bez obzira na kategoriju i rejting. Moguće je i izvršiti proveru na licu mesta u EBP putem internet veze sa bilo kog aparata. Sudija može tražiti identifikaciju igrača putem bilo koje važeće isprave.
Tempo igre je 90 minuta po igraču za partiju plus bonifikacija od 30 sekundi po potezu, počev od prvog poteza. 

Domaća ekipa ima bele figure na neparnim tablama. Gostujuća ekipa snosi svoje troškove puta, a domaćin je dužan da obezbedi prigodnu salu i rekvizite (sto i table standardne veličine, i digitalne satove sa potrebnim opcijama) za igru.

Sudije za sve mečeve određuje koordinator -voditelj lige.
Domaćin je dužan da delegiranom sudiji isplati putne troškove i sudijsku taksu koja iznosi 2.500,00 dinara.
Ukoliko delegirani sudija ne dođe u zakazano vreme meč će se održati a sudiće domaći sudija.
Mečevi se igraju prema rasporedu koji sadrže ove propozicije subotom sa početkom u 10 časova osim mečeva ekipa koji svoje mečeve igraju ranije (iz nekog razloga) ako igraju popodne od 17 časova . 
Odlaganje mečeva nije dozvoljeno jedino se isti mogu igrati ranije u toku nedelje ukoliko se obe ekipe međusobno o tome dogovore i obaveste koordinatora lige, i delegiranog sudiju. Izuzetno meč se može odložiti uz saglasnost koordinatora ukoliko najmanje 2 (dva) člana ekipe učestvuju na državnom ili međunarodnom takmičenju, ili zbog više sile ali ne u poslednja 3 (tri) kola.

U sportskom takmičenju može učestvovati sportista kome je u periodu od šest meseci pre održavanja sportskog takmičenja utvrđena opšta zdravstvena sposobnost za obavljanje sportskih aktivnosti, odnosno delatnosti (Pravilnik o utvrđivanju zdravstvene sposobnosti sportista za obavljanje sportskih aktivnosti i učestvovanje na sportskim takmičenjima član 3. Stav 1) 

Sudija meča obavezno u nedelju e-mailom, viberom ili Whatsapp-om dostavlja zapisnik sa meča potpisan od oba kapitena na e- mail adresu zorans99@gmail.com ili tel 064 8394 206 najkasnije do 16.00h. Sudija je obavezan da odmah posle odigranog meča javi mobilnim telefonom rezultat koordinatoru-voditelju lige na telefon 064 8394 206 Stanimirović Zoran. 
Zapisnik popuniti čitko štampanim slovima sa punim imenom i prezimenom i tačnim datumom rođenja kako bi liga mogla biti rejtingovana. Po mogućnosti upisati Fide id broj igrača.
Sve eventualne primedbe kao i najavu žalbe kapiteni su dužni da unesu u zapisnik, a klub koji je nezadovoljan odlukom sudije u meču obavezan je da u roku od 48 časova po završetku meča uloži žalbu Takmičarskoj komisiji ŠS Vojvodine. Žalba se ne može uložiti ukoliko nije stavljena najava u zapisnik meča. Uz žalbu treba uplatiti 5.000,00 (pet hiljada) dinara na ime takse koja se žaliocu vraća u slučaju povoljnog rešenja žalbe. Žalbe bez dokaza o uplaćenoj taksi neće se razmatrati. Taksa se uplaćuje na žiro račun Šahovskog saveza Vojvodine broj: 340-1945-12.
U slučaju da neka ekipa istupi sa takmičenja ili izgubi jedan meč bez igre a odigrala je manje od polovine mečeva, onda se ona briše iz daljeg takmičenja, a dotadašnji rezultati se poništavaju. Ako je odigrala polovinu ili više od polovine mečeva tada preostale mečeve gubi sa “0” (nula) bodova, a protivnici u sledećim kolima dobijaju onoliko poena koliko je ta ekipa najviše izgubila u jednom meču u toku takmičenja, ali ne manje od 3,5 poena! Ovo se rešava prema članu 34 pravilnika o ekipnim takmičenjima.
Ukoliko igrač na početku meča sedne za pogrešnu tablu-tablu na kojoj nije prijavljen u sastavu ekipe i povuče potez i pritisne sat- započne sa igrom, on će biti odmah kontumaciran i gubi svoju partiju koju je trebao igrati na tabli prema sastavu ekipe. Partija koju je počeo na pogrešnoj tabli se poništava i smatra neigranom i na njoj se normalno igra partija koja je trebala.
Posedovanje mobilnog telefona u sali za igru nije dozvoljeno makar i nije uključen i ono se kažnjava gubitkom partije. Pre početka meča igrači koji imaju mobilni telefon kod sebe daće ga sudiji na čuvanje a u protivnom rizikuju gubitak partije. Sudija će do kraja meča čuvati primljene mobilne telefone. Nije predviđeno da sudija pretresa bilo koga za vreme meča ali mora reagovati ako uoči prekršaj.
Ekipe koje neopravdano napuste takmičenje biće kažnjene prebacivanjem u najniži rang takmičenja kao i novčano - najviše do 10.000 (desethiljada) dinara.

Propozicije Banatske lige-jug, kao i praćenje rezultata u toku lige pratiće se na sajtu : https://sahovskelige.com/resultsro/12/2024 pod Takmičenja / Južnobanatska liga jug 2024. ,  www.chess-results.com  pod SRB, i  na sajtu www.chessnovisad.in.rs     

Konačan plasman se određuje na osnovu zbira ukupno osvojenih MEČ BODOVA. Pobeda u meču se vrednuje sa tri boda, nerešen rezultat sa jednim bodom, a izgubljen meč bez bodova. U slučaju da dve ili više ekipa imaju isti broj meč bodova, odlučuje veći broj ukupno osvojenih poena, pa zatim bolji međusobni rezultat ekipa koje dele mesto, potom bolji uspeh po Soneborn – Bergeru (primenjen na meč bodove), a ako je sve isto odlučuje naknadni meč odnosno mečevi ekipa koje dele kritično mesto.
Prvoplasirana ekipa iz grupe Južnibanat-sever kao domaćin igra u polufinalu (play off)  protiv drugoplasirane ekipe Južnibanat- jug. Drugoplasirana ekipa iz grupe Južnibanat-sever igra kao gost (play off)  protiv prvoplasirane ekipe Južnibanat- jug. Pobednici ovih mečeva će se plasirati u finale (play off). Mečevi se igraju odmah (prva nedelja) po završetku liga .

Finalisti (play off) igraju meč za prvaka lige (druga nedelja) posle završetka liga, domaćin će biti bolje plasirana ekipa , ako u finalu igraju prvoplasirana Južnibanat - sever i prvoplasirana Južnibanat – jug , odnosno drugoplasirana sa drugoplasiranom, domaćinstvo će se izvući žrebom (takmičarska komisija).

U finalu (play off) je pobednik ona ekipa koja skupi više poena a ako je to isto onda je pobednik ekipa koja je ostvarila više poena na prve tri table. Ako je i to isto takmičarska komisija će zakazati novi meč. Pobednička ekipa u play off-u će se plasirati  u Banatsku ligu Jug.
Iz Južnobanatske lige jug  nema ispadanja. 
Organizator zadržava pravo da od naredne godine formira Južnobanatsku A I Južnobanatsku B ligu kao lige 4. I 5, ranga takmičenja, I to tako što bi se po 5 prvoplasiranih iz grupe sever I jug takmičili u Južnobanatskoj A ligi a svi ostali u Južnobanatskoj B ligi. Ovo bi se desilo ukoliko bude dovoljan broj klubova a Južnobanatska A liga kao liga 4 ranga bi se rejtingovala kog FIDE. Krajnju odluku će donositi takmičarska komisija ŠSV u skladu sa pravilnicima I normama ŠSV-a. 
Sve što nije obuhvaćeno ovim Propozicijama rešavaće Takmičarska komisija u skladu sa važećim FIDE pravilima šahovske igre i Pravilnicima ŠS Vojvodine.
NA SVIM ZVANIČNIM TAKMIČENJIMA U VOJVODINI ZABRANJENO JE PUŠENJE! OBAVEZUJU SE SUDIJE NA STRIKTNO POŠTOVANJE OVE ODLUKE!!
RASPORED IGRANJA za Banatsku ligu jug
1. kolo se igra

12. maja
      2024. godine 
2. kolo se igra 

19. maja  
      2024. godine 
3. kolo se igra

26. maja    
      2024. godine 
4. kolo se igra 

02. juna                 2024. godine 
5. kolo se igra 

09. juna                 2024. godine 
6. kolo se igra   

08. Septembra      2024. godine 
7. kolo se igra   

15. septembra       2024. godine 
8. kolo se igra   

22. septembra       2024. godine 
9. kolo se igra   

29. septembra       2024. godine 

Klubovi su obavezni da ekipama koje im dolaze u goste putem koordinatora lige dostave tačnu adresu prostorije u kojima će se mečevi igrati.  Istu obavezu klub domaćin ima i prema delegiranom sudiji. Sve posledice koje mogu proisteći iz nepoštovanja ove odredbe snosi klub domaćin!
Uz ove Propozicije se dostavlja kompletan raspored igranja za 1-11. kola sa izvučenim turnirskim brojevima. Takođe je dat adresar ekipa koje nastupaju u ligama Južnog Banata.
LIGE ĆE BITI REJTINGOVANE KOD FIDE!!
EKIPE KOJE NE UPLATE KOMPLETNU REGISTRACIJU, KOTIZACIJU I REJTING TAKSU NE MOGU NASTUPITI U LIGI ZA 2024. godinu.
                                                                    ŠAHOVSKI SAVEZ VOJVODINE
                                                                               IA Stanimirović Zoran 

                                                                         koordinator Banatske – jug lige
